A határozat elfogadásához **egyszerű** többség szükséges

**Előterjesztés**

***a 2. számú napirendi ponthoz***

**Cikó Község Önkormányzata Képviselő-testületének 2017. december 5-én tartandó rendes ülésre**

**Bonyhádi Központi Orvosi Ügyelet 2018. évi költségeihez való hozzájárulás**

**Előterjesztő: Haures Csaba polgármester**

**Az előterjesztést készítette:** Bakó Józsefné jegyző

**Törvényességi ellenőrzést végezte:** Bakó Józsefné jegyző

Tisztelt Képviselő- testület!

A Völgységi Önkormányzatok Társulása alapfeladatai között szerepel az egészségügyi alapellátás együttes szervezése a 2015. évi CXXIII. törvény 5.§ (1) bek. c) pontja alapján. A tagönkormányzatok külön-külön állnak szerződésben a feladatellátóval.

A háziorvosi ügyelet ellátását 2009. január 1-jétől a „BZS” Egészségügyi Szolgáltató Bt. biztosítja a térségben. 2009 őszén Kisdorog, utoljára 2010. április 1-jétől Bátaapáti csatlakozott a Bonyhádon működő ügyeleti ellátáshoz. A járásból egyedül Mórágy nem tartozik az ellátási területhez. Így az ellátási terület 23 települést foglal magában, amely 31. 883 lakos ellátását jelenti.

A feladatellátó azt jelezte a társulás felé, hogy a 2017. évben befizetett 40 Ft/lakos/hó települési hozzájárulás a 2018. évben is elegendő lesz. Ahhoz, hogy a működtetés, a bérek finanszírozhatók legyenek szükséges, hogy a települési képviselő-testületek 2017. december 31-ig döntsenek a központi háziorvosi ügyeleti ellátás biztosítását jelentő települési hozzájárulások befizetéséről. Az első részlet fizetési határideje a 2017. évi befizetéshez hasonlóan: 2018. január 31., míg a második részlet befizetésének határideje: 2018. július 31.

Kérem, a Tisztelt Képviselő-testületet, hogy a határozati javaslatot szíveskedjenek elfogadni.

**Határozati javaslat**

Cikó település Képviselő-testülete a 2015. évi CXXIII. törvény 5.§ (1) bek. c) pontja alapján dönt a központi háziorvosi ügyelet működtetéséhez szükséges települési hozzájárulás: 40 Ft/lakos/hó befizetéséről. A határozati javaslat 1. melléklete szerint megállapított összeget két részletben – 2018. január 31. és 2018. július 31-ig – utalja a feladatellátó BZS Bt. számára.

A működtető adatai:

**„BZS” Egészségügyi Szolgáltató Betéti Társaság**

Székhely: 7150 Bonyhád, Mónus Illés utca 86.

Cégbírósági bejegyzés száma: cg.17-06-005185

Adószáma: 21088249-2-17

Bankszámlaszám: Hungária Takarékszövetkezet **71800013-11081612**

Képviseli: Dr. Barcza Zsolt meghatalmazott képviselő

Telefon: +36-20/8077-357; +36-30/4655-362

E-mail: barcza.zsolt@freemail.hu

**Határidő**: 2017. december 31.

**Felelős**: Haures Csaba polgármester

**A kivonatot kapja**: Völgységi Önkormányzatok Társulása.

Cikó, 2017. december 11.

 Haures Csaba sk.

 polgármester